Legal Document

Category: 170

Text:
12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 265 της 6/17 Απρ. 1979 (ΦΕΚ Α΄ 74)  Περί συστάσεως Ν.Π.Δ.Δ. υπό την επωνυμίαν «Κέντρον Εκπαιδεύσεως και Αποκαταστάσεως Τυφλών» και εγκρίσεως του Οργανισμού αυτού. Έχοντες υπ’ όψιν: 1.Τας διατάξεις: α)Του άρθρ. 1 παρ. 3-4 του Ν.Δ. 3703/57 «περί συμπληρώσεως και τροποποιήσεως της Νομοθεσίας «περί Πρεβεντορίων και Παιδικών εξοχών» (ΦΕΚ 84/1957), ως ετροποποιήθη δια του άρθρ. 11 του Νόμ. 4227/62 (ΦΕΚ 49/1962). β)Του άρθρ. 12 παρ. 2 του Νόμ. 400/1976 «περί Υπουργικού Συμβουλίου και Υπουργείων» (ΦΕΚ 203/76) και το άρθρ. 15 του Π.Δ. 770/1975 «περί διαρθρώσεως του Υπουργείου Προεδρίας Κυβερνήσεως» (ΦΕΚ 248/75). γ)Του άρθρ. 36 παρ. 4 του Α.Ν. 2039 «περί τροποποιήσεως, συμπληρώσεως και κωδικοποιήσεως των Νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών». δ)Του άρθρ. 15 του Ν.Δ. 1111/1972 «περί Φιλανθρωπικών Σωματείων» (ΦΕΚ 23/1972). ε)Του άρθρ. 18 παρ. 3 του Ν.Δ. 434/76 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων Ν.Π.Δ.Δ.» (ΦΕΚ 246/76). ς)Του άρθρ. 18 του Ν.Δ. 1265/1972 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Ν.Π.Δ.Δ., ως και των λογαριασμών των δημοσίων υπολόγων και παρακολουθήσεως των εσόδων των» (ΦΕΚ 197/1972). 2.Τας από 9.12.1977 και 30.6.78 αποφάσεις της Γενικής Συνελεύσεως του Σωματείου «Οίκος Τυφλών». 3.Την υπ’ αριθ. 121/16.2.1979 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Εθνικής Παιδείας και Θρησκευμάτων και Κοινωνικών Υπηρεσιών και Υφυπουργού Οικονομικών, αποφασίζομεν: Σύστασις Άρθρ.1.-Συνιστάται Ν.Π.Δ.Δ. υπό την επωνυμίαν «Κέντρον Εκπαιδεύσεως και Αποκαταστάσεως Τυφλών» (ΚΕΑΤ), εδρεύον εν Αθήναις και τελούν υπό την εποπτείαν του Υπουργείου Κοινωνικών Υπηρεσιών. 2.Ομοίως συνιστώνται ανά έν περιφερειακόν Γραφείον εις εκάστην έδραν Νομού, τα οποία υπάγονται εις την εν Αθήναις Κεντρικήν Υπηρεσίαν. Η έναρξις λειτουργίας των, ορίζεται δι’ αποφάσεως του Υπουργού Κοινωνικών Υπηρεσιών μετά πρότασιν του Διοικητικού Συμβουλίου του ΚΕΑΤ και αναλόγως των Οικονομικών δυνατοτήτων αυτού. 3.Υφισταμένων Φιλανθρωπικών Σωματείων ή Ιδρυμάτων, εις περιφερείας ένθα έχουσι συσταθή περιφερειακά γραφεία η έναρξις της λειτουργίας τούτων συντελείται κατόπιν αποφάσεως του Υπουργού Κοινωνικών Υπηρεσιών, εκδιδομένης κατόπιν αιτήσεως της Γενικής Συνελεύσεως των Σωματείων ή της Διοικήσεως των Ιδρυμάτων. Σκοπός Άρθρ.2.-1.Σκοπός του Κ.Ε.Α.Τ. είναι: α)Η κάλυψις και αντιμετώπισις των εκπαιδευτικών, επαγγελματικών και πνευματικών αναγκών των τυφλών από βρεφικής ηλικίας και μέχρι πλήρους αποκαταστάσεως δια της εντάξεως αυτών εις την κοινωνίαν ως ανεξαρτήτων και παραγωγικών μελών αυτής. β)Η εφαρμογή συγχρόνων μεθόδων και προγραμμάτων εκπαιδεύσεως, φυσικής και κοινωνικής προσαρμογής, ως και η χρησιμοποίησις και χορήγησις ειδικών μέσων και οργάνων της συγχρόνου τεχνολογίας και επιστήμης προς μείωσιν και εξάλειψιν των εκ της τυφλώσεως δυσκολιών αφ’ ενός και αφ’ ετέρου προς πλήρη αξιοποίησιν των δυνατοτήτων των τυφλών. γ)Η έρευνα για την βελτίωσιν μεθόδων αποκαταστάσεως και η επιστημονική αντιμετώπισις των οικογενειακών και κοινωνικών επιπτώσεων της τυφλότητος, ως και οργάνωσις ενός συστήματος αναζητήσεως και η καταγραφή των εν τη Χώρα τυφλών. δ)Η δια της καταλλήλου διαφωτίσεως και ενημερώσεως της κοινωνίας γενικώς και ειδικώτερον των εργοδοτών επί των πραγματικών ικανοτήτων των τυφλών, καταπολέμησις των πάσης φύσεως ως προς αυτούς προκαταλήψεων και η ως προς αυτούς κατάργησις κοινωνικών και νομικών κωλυμάτων επί σκοπώ της εις αυτούς αναγνωρίσεως ίσων ευκαιριών και δυνατοτήτων προς πλήρη και ενεργόν συμμετοχήν των εις όλας δραστηριότητας της ζωής. ε)Η πρόληψις της τυφλότητος δια των προς τούτο προσφόρων μεθόδων, η διόρθωσις οφθαλμολογικών ελαττωμάτων και η έγκαιρος θεραπεία οφθαλμολογικών παθήσεων, εις ας περιπτώσεις είναι τούτο δυνατόν. ς)Η ίδρυσις καταλλήλων Ιδρυμάτων μονίμου περιθάλψεως δια τυφλούς οι οποίοι λόγω πολλαπλής αναπηρίας ή ηλικίας δεν δύναται να ενταχθούν εις τα προγράμματα αποκαταστάσεως και χρήζουν ως εκ τούτου μονίμου προστασίας. ζ)Η κατόπιν αποφάσεως του Δ/κού Συμβουλίου αυτού και εγκρίσεως του Υπουργείου Κοιν. Υπηρεσιών, ίδρυση και λειτουργία, αα)Συμβουλευτικών Σταθμών για οικογένειες που έχουν τυφλά μέλη, ββ)Ειδικών Παιδικών Σταθμών διημερεύσεως τυφλών βρεφών και νηπίων και γγ)Κέντρων προστατευμένης εργασίας για τυφλούς. η)Η συνεργασία μετά των Νομικών Προσώπων Δημοσίου ή Ιδιωτικού Δικαίου, καθώς και μετά των Διεθνών Οργανώσεων που ασχολούνται με την έρευνα, μελέτη και προστασία των τυφλών. (Αντί για τη σελ.76,15(α) Σελ. 76,15(β) Τεύχος 1303 Σελ. 77 Τυφλοί 35.Β.γ.12    θ)Κάθε άλλη φροντίδα ή ενέργεια, μη ρητά προσδιοριζόμενη στα προηγούμενα εδάφια της παρούσης παραγράφου, εφ’ όσον, κατά την κρίση του Δ.Σ., θα απέβαινε προς ωφέλεια των τυφλών». Οι περίπτ. ζ, η και θ προστέθηκαν από το άρθρ. 3 Π.Δ. 448/2-2 Ιουλ. 1982 (ΦΕΚ Α΄ 82), (κατωτ. αριθ. 23). 2.Ειδικώς, δια την πραγματοποίησιν των ανωτέρω υγειονομικών σκοπών, των αφορώντων εις την πρόληψιν της τυφλότητος και την εν γένει οφθαλμολογικήν υγείαν, διάγνωσιν, διόρθωσιν οφθαλμολογικών ελαττωμάτων και θεραπείαν των τυφλών, το Κ.Ε.Α.Τ. δύναται να συμβληθή με το Οφθαλμιατρείον Αθηνών, δια την υπό τούτου παροχήν των αναγκαιουσών επιστημονικών υπηρεσιών. Διοίκησις Άρθρ.3.-1.»Το Διοικητικό Συμβούλιο είναι επταμελές, διορίζεται με απόφαση του Υπουργού Υγείας και Πρόνοιας για τρία (3) χρόνια και αποτελείται από: ι.έναν οικονομολόγο, ένα γιατρό ειδικότητας Οφθαλμίατρου και ένα εγνωσμένου κύρους και αξιοπιστίας πρόσωπο, που ορίζονται από τον Υπουργό Υγείας και Πρόνοιας. ιι.έναν υπάλληλο του Υπουργείου Υγείας και Πρόνοιας, που ορίζεται από τον Υπουργό Υγείας και Πρόνοιας. ιιι.έναν υπάλληλο του Υπουργείου Εθνικής Παιδείας και Θρησκευμάτων, που ορίζεται από τον Υπουργό Εθνικής Παιδείας και θρησκευμάτων. iv.έναν εκπρόσωπο των εργαζομένων στο Κέντρο, που ορίζεται από το Δ.Σ. του Συλλόγου. v.έναν εκπρόσωπο του Πανελήνιου Συνδέσμου Τυφλών, που ορίζεται από το Δ.Σ. του Συνδέσμου. Με την ίδια απόφαση ορίζεται ο Πρόεδρος του Δ.Σ. Με κοινή απόφαση των Υπουργών Υγείας και Πρόνοιας και Οικονομικών δύναται να καθορίζεται η αμοιβή για τον Πρόεδρο και τα μέλη του Δ.Σ. πέραν της προβλεπόμενης από τις εκάστοτε ισχύουσες διατάξεις.» Με την περ.α’ της παρ.5 άρθρ.26 Νομ.2646/15-20 Οκτ.1998 (ΦΕΚ Α’236) ανωτ. Σελ.60,31, τροποποιήθηκαν ως άνω οι διατάξεις του παρόντος, που αναφέρονται στη σύνθεση του Δ.Σ. του Κ.Ε.Α.Τ. 3.Τον Πρόεδρον κωλυόμενον ή απόντα αναπληροί εις τα καθήκοντά του ο κατά την πρώτην συνεδρίαν εκλεγόμενος Αντιπρόεδρος. 4.Η θητεία των διοριζομένων μελών εις αντικατάστασιν των δι’ οιονδήποτε λόγον εξερχομένων τοιούτων διαρκεί δια τον υπόλοιπον χρόνον της θητείας των αντικαθιστωμένων.    Σελ.76,16(β) Τεύχος 1303 Σελ. 78 5.Χρέη Γραμματέως του Διοικητικού Συμβουλίου εκτελεί εις των υπαλλήλων του Κ.Ε.Α.Τ. οριζόμενος υπό του Προέδρου του Διοικητικού Συμβουλίου. 6.Των συνεδριάσεων του Διοικητικού Συμβουλίου μετέχει άνευ ψήφου ο Διευθυντής του Κ.Ε.Α.Τ. ασκών χρέη εισηγητού επί των θεμάτων της ημερησίας διατάξεως. 7.Το Διοικητικόν Συμβούλιον συνεδριάζει τακτικώς δις του μηνός, εκτάκτως δε οσάκις παρίσταται ανάγκη ως επίσης οσάκις ήθελε ζητηθή τούτο, δι’ εγγράφου αιτήσεως 3 τουλάχιστον μελών αυτού πάντοτε όμως τη προσκλήσει του Προέδρου. Λειτουργία Διοικητικού Συμβουλίου Άρθρ.4.-1.Το Διοικητικόν Συμβούλιον ευρίσκεται εν απαρτία παρόντων 6 μελών αυτού, εν οις ο Πρόεδρος ή ο Αντιπρόεδρος, αι δε αποφάσεις αυτού λαμβάνονται δια ψηφοφορίας, κατά πλειοψηφίαν των παρόντων μελών, εν ισοψηφία νικώσης της γνώμης υπέρ ης ετάχθη η ψήφος του Προέδρου ή του Προεδρεύοντος. 2.Εν περιπτώσει συνάψεως δανείου, συμβιβασμού, καταργήσεως δίκης, εγκρίσεως εκποιήσεως ακινήτου περιουσίας και εγγραφής υποθήκης αι αποφάσεις λαμβάνονται κατ’ απόλυτον πλειοψηφίαν του όλου αριθμού των μελών. Εις περίπτωσιν μειοψηφίας καταχωρούνται εις το πρακτικόν της συνεδριάσεως αι γνώμαι της μειοψηφίας. 3.Τα προς συζήτησιν θέματα καταχωρίζονται εις την ημερησίαν διάταξιν, ήτις κοινοποιείται εις τα μέλη του Διοικητικού Συμβουλίου μετά της προσκλήσεως προς συνεδρίασιν τρεις ημέρας τουλάχιστον προ της συνεδριάσεως. Εκτός ημερησίας διατάξεως συζητούνται μόνον θέματα, τα οποία τα 3/4 των παρόντων μελών ήθελον χαρακτηρίσει ως επείγοντα. 4.Τα πρακτικά εκάστης συνεδριάσεως επικυρούνται υπό του Διοικητικού Συμβουλίου κατά την επομένην συνεδρίασιν καταχωρίζονται δε ακολούθως υπό του Γραμματέως εις ίδιον, υπό του Προέδρου μονογεγραμμένον, ευθύνη δε του Γραμματέως τηρούμενον βιβλίον πρακτικών και υπογράφονται υπ’ αυτών και των κατά την συνεδρίασιν παραστάντων μελών. Εις εξαιρετικάς περιπτώσεις καθ’ ας η εκτέλεσις δεν επιδέχεται αναβολήν, δύναται το Διοικητικόν Συμβούλιον δι’ ειδικής αυτού αποφάσεως, να θεωρή ως επικυρωμένα τα σχετικά πρακτικά δια τα θέματα ταύτα προς άμεσον εκτέλεσιν της αποφάσεως.  35.Β.γ.12 Τυφλοί    Αρμοδιότητες του Διοικητικού Συμβουλίου Άρθρ.5.-Εις την αρμοδιότητα του Διοικητικού Συμβουλίου ανήκει: α)Η εποπτεία και ο έλεγχος του υπό των αρμοδίων υπηρεσιών επιτελουμένου έργου. β)Η Διοίκησις και διαχείρισις δια των αρμοδίων υπηρεσιών απασών των υποθέσεων του Ιδρύματος κατά τας εκάστοτε κειμένας διατάξεις. γ)Η κατ’ αρχήν έγκρισις του ετησίου προϋπολογισμού ,ισολογισμού και απολογισμού του Ταμείου και η υποβολή αυτών αρμοδίως προς τελικήν έγκρισιν. δ)Η έγκρισις των δια την λειτουργίαν του Ιδρύματος απαιτουμένων δαπανών και εντός των ορίων των πιστώσεων του προϋπολογισμού. ε)Ο διορισμός του πάσης φύσεως προσωπικού, συμφώνως προς τας διατάξεις του Υπαλληλικού Κώδικος, ως αύται ισχύουν προκειμένου περί υπαλλήλων Ν.Π.Δ.Δ. και η άσκησις επ’ αυτού των υπό εκάστοτε κειμένων σχετικών διατάξεων ανηκουσών εις το Συμβούλιον αρμοδιοτήτων ως προς τας εν γένει υπηρεσιακάς μεταβολάς της καταστάσεως αυτού και την πειθαρχικήν εξουσίαν. ς)Παν θέμα, αφορών εις την πορείαν των εργασιών του Ιδρύματος πλην εκείνων δι’ α προβλέπεται δι’ ειδικών διατάξεων αρμοδιότης υφισταμένων οργάνων του Νομικού Προσώπου. Αρμοδιότητες Προέδρου του    Διοικητικού Συμβουλίου Άρθρ.6.-1.Ο Πρόεδρος ή ο Αντιπρόεδρος ή το ειδικώς υπό του Διοικητικού Συμβουλίου εξουσιοδοτούμενον μέλος αυτού εκπροσωπεί νομίμως το Κ.Ε.Α.Τ. 2.Ο Πρόεδρος ή ο Αντιπρόεδρος υπογράφει παν εξερχόμενον έγγραφον πλην εκείνων άτινα δι’ εξουσιοδοτήσεως του Διοικητικού Συμβουλίου ήθελον μεταβιβασθή εις τον Προϊστάμενον της Διευθύνσεως του Κ.Ε.Α.Τ. 3.Ο Πρόεδρος του Διοικητικού Συμβουλίου υπογράφει μετά του Προϊσταμένου της Διευθύνσεως τα εντάλματα πληρωμής και τας επιταγάς. Βασική διάρθρωσις υπηρεσιών Άρθρ.7.-Αι υπηρεσίαι του ΚΕΑΤ συγκροτούνται ως ακολούθως: α)Διεύθυνσις Διοικήσεως. β)Γραφείον Δικαστικού. γ)Σχολείον. Διάρθρωσις-Αρμοδιότητες Διευθύνσεως Διοικήσεως Άρθρ.8.-1.Την Διεύθυνσιν Διοικήσεως συγκροτούν τα κάτωθι Τμήματα και αυτοτελή Γραφεία: α)Τμήμα Προσωπικού-Οικονομικού. β)Τμήμα Εκπαιδεύσεως και Επαγγελματικής Αποκαταστάσεως Τυφλών. γ)Τμήμα Ιατροφαρμακευτικών υπηρεσιών. δ)Τμήμα Επιστημονικών Μελετών και Ερευνών. ε)Γραφείον Κοινωνικής Εργασίας. ς)Γραφείον Γραμματείας και Δημοσίων Σχέσεων. 2.Η αρμοδιότης της Διευθύνσεως Διοικήσεως ανάγεται εις τα κάτωθι θέματα, κατανεμόμενα μεταξύ των Τμημάτων και Γραφείων ως έπεται: α)Τμήμα Προσωπικού-Οικονομικού: Μέριμνα δια την οργάνωσιν των Υπηρεσιών του Κ.Ε.Α.Τ. Παν θέμα αναγόμενον εις την εν γένει κατάστασιν του πάσης φύσεως προσωπικού του Κ.Ε.Α.Τ. Μέριμνα δια την κατά τας διατάξεις του Νόμ. 232/1975 ως ούτος εκάστοτε ισχύει επιμόρφωσιν του πάσης φύσεως προσωπικού. Η κατάρτισις και παρακολούθησις της εκτελέσεως του προϋπολογισμού του Κ.Ε.Α.Τ. και η μέριμνα δια την, κατά τας κειμένας διατάξεις του Λογιστικού των Ν.Π.Δ.Δ., πραγματοποίησιν των δαπανών και εκκαθάρισιν των αποδοχών και λοιπών αποζημιώσεων του προσωπικού. Η μέριμνα δια την στέγασιν των Υπηρεσιών του Κ.Ε.Α.Τ., η προμήθεια, διαχείρισις και συντήρησις των εφοδίων και υλικών των απαιτουμένων δια την λειτουργίαν του Κ.Ε.Α.Τ. Η κατάρτισις του ισολογισμού και απολογισμού. Η είσπραξις των εκ πάσης αιτίας εσόδων του Κ.Ε.Α.Τ  Η παρακολούθησις των επερχομένων μεταβολών επί των πάσης φύσεως περιουσιακών στοιχείων του Κ.Ε.Α.Τ., η διαφύλαξις των τίτλων κτήσεως ακινήτων και παντός εν γένει τίτλου κτήσεως κεφαλαίων και κινητών αξιών ως και παντός περιουσιακού στοιχείου περιερχομένου εις το Κ.Ε.Α.Τ. εξ οιουδήποτε λόγου και αιτίας, ως και των αποδεικτικών στοιχείων πάσης υποχρεώσεως αυτού. Η τήρησις των πάσης φύσεως στατιστικών στοιχείων. Επίσης εις την αρμοδιότητα του Τμήματος αυτού ανάγεται και η λειτουργία μαγειρείου, ραφείου και πλυντηρίου, ως και η μέριμνα δια την συντήρησιν και λειτουργίαν κτιρίων και εγκαταστάσεων του ΚΕΑΤ. β)Τμήμα Εκπαιδεύσεως και Επαγγελματικής Αποκαταστάσεως Τυφλών: Η κατάστρωσις και αντιμετώπισις των εν Ελλάδι προβλημάτων της εκπαιδεύσεως και επαγγελματικής αποκαταστάσεως των Τυφλών, η κατάρτισις βραχυπροθέσμων, μεσοπροθέσμων και μακροπροθέσμων προγραμμάτων περί τούτων και εν γένει παν θέμα σχέσιν έχον με την εκπαίδευσιν και αποκατάστασιν των Τυφλών. γ)Τμήμα Ιατροφαρμακευτικών Υπηρεσιών: Η παροχή ιατροφαρμακευτικής περιθάλψεως και η κατάρτισις προγραμμάτων προληπτικής και κατασταλτικής αντιμετωπίσεως της τυφλότητος. δ)Τμήμα Επιστημονικών μελετών και ερευνών: Η έρευνα και μελέτη από πάσης πλευράς (ιατρικής, κοινωνικής, επαγγελματικής κ.λ.π.) της τυφλότητος και των συνεπειών της. ε)Γραφείον Κοινωνικής Εργασίας: Παν θέμα αναφερόμενον εις την κοινωνικήν εργασίαν κατά τα υπό του εσωτερικού κανονισμού καθορισθησόμενα.   (Μετά τη σελ. 76,16) Σελ. 76,17 Τεύχος 713-Σελ. 127 Τυφλοί 35.Β.γ.12    ς)Γραφείον Γραμματείας και Δημοσίων Σχέσεων: Η διακίνησις της εισερχομένης και εξερχομένης αλληλογραφίας, η τήρησις πρωτοκόλλου και η ρύθμισις παντός θέματος αναγομένου εις την λειτουργίαν της Βιβλιοθήκης, του Αρχείου, των γραφομηχανών και της καθαριότητος. Η μετά των Αρχών και του κοινού ανάπτυξις καλών σχέσεων και ενημέρωσις επί του έργου αποστολής του Κ.Ε.Α.Τ. Αρμοδιότητες Γραφείου Δικαστικού Άρθρ.9.-Το Γραφείον Δικαστικού είναι αρμόδιον δια την εκτέλεσιν της δικαστικής υπηρεσίας του Κ.Ε.Α.Τ. ήτοι την υποστήριξιν των πάσης φύσεως υποθέσεών του, την επιμέλειαν και διεξαγωγήν αυτών ως και την παροχήν νομικών συμβουλών και γνωμοδοτήσεων. Αρμοδιότητες Σχολείου Άρθρ.10.-Το Σχολείον είναι αρμόδιον δια πάσης φύσεως επαγγελματικήν, τεχνικήν και στοιχειώδη εκπαίδευσιν συμφώνως προς το καταρτιζόμενον πρόγραμμα υπό του Τμήματος Εκπαιδεύσεως και φροντιστηριακήν προετοιμασίαν των φοιτούντων εις Σχολεία Μέσης Εκπαιδεύσεως. Διάρθρωσις θέσεων προσωπικού Άρθρ.11.-Αι θέσεις του πάσης φύσεως προσωπικού διαρθρούνται κατά κλάδους, βαθμούς και ειδικότητας ως κάτωθι: Ι.ΜΟΝΙΜΟΙ ΘΕΣΕΙΣ Κλάδος ΑΤΙ Διοικητικός – Λογιστικός: Μία θέσις επί βαθμοίς 3ω-2ω. Μία θέσις επί βαθμοίς 8ω-4ω. Δια την πρώτην εφαρμογήν του παρόντος ως δεύτερος εισαγωγικός βαθμός ορίζεται ο 3ος. Κλάδος ΑΤ Διδακτικός: Μία θέσις επί βαθμοίς 3ω-2ω. Μία θέσις επί βαθμοίς 5ω-4ω. 2 θέσεις επί βαθμοίς 8ω-6ω. Εκ των ως άνω θέσεων μία θέσις ορίζεται ειδικότητος μαθηματικών, 2 θέσεις φιλολογίας ελληνικής και αγγλικής και μία θέσις φυσικών. Κλάδος ΑΡΙ Διδακτικός-Παιδαγωγικός: Μία θέσις επί βαθμώ 3ω. Μία θέσις επί βαθμώ 5ω-4ω. 2 θέσεις επί βαθμοίς 9ω-6ω. Κλάδος ΑΡ2 Διδακτικός Φυσικής Αγωγής-Μουσικής-Τεχνολόγων: Μία θέσις επί βαθμώ 3ω. 2 θέσεις επί βαθμοίς 5ω-4ω. 3 θέσεις επί βαθμοίς 9ω-6ω. Εκ των ως άνω θέσεων μία θέσις ορίζεται ειδικότητος Φυσικής Αγωγής, 3 θέσεις ειδικότητος Μουσικού και 2 θέσεις Τεχνολόγου.  Σελ. 76,18 Τεύχος 713-Σελ. 128 Κλάδος ΑΡ3 Κοινωνικών Λειτουργών: Μία θέσις επί βαθμοίς 8ω-6ω. Κλάδος ΜΕΙ Διοικητικός-Λογιστικός: Μία θέσις επί βαθμοίς 5ω-4ω. 4 θέσεις επί βαθμοίς 10ω-6ω. Κλάδος ΜΕ2 Επιμελητριών Οικοτροφείου: Μία θέσις επί βαθμοίς 5ω-4ω. 4 θέσεις επί βαθμοίς 10ω-6ω. Κλάδος ΣΕΙ Κλητήρων – Θυρωρών - Νυκτοφυλάκων: 3 θέσεις επί βαθμοίς 12ω-8ω. ΙΙ.ΘΕΣΕΙΣ ΕΠΙ ΕΜΜΙΣΘΩ ΕΝΤΟΛΗ Μία θέσις Νομικού Συμβούλου. ΙΙΙ.ΘΕΣΕΙΣ ΠΡΟΣΩΠΙΚΟΥ ΕΠΙ ΣΧΕΣΕΙ  ΙΔΙΩΤΙΚΟΥ ΔΙΚΑΙΟΥ ΔΙΕΠΟΜΕΝΟΥ ΥΠΟ ΤΩΝ  ΔΙΑΤΑΞΕΩΝ ΤΩΝ Ν.Δ. 385/69 ΚΑΙ 1198/72 Μία θέσις Ειδικού Συμβούλου. Μία θέσις συντηρητού κτιρίων Μία θέσις Μαγείρου. Μία θέσις ραπτρίας. Μία θέσις πλυντρίας. 5 θέσεις καθαριστριών. Τυπικά προσόντα Άρθρ.12.-Τα τυπικά προσόντα διορισμού εις τον εισαγωγικόν βαθμόν των υπό του παρόντος προβλεπομένων θέσεων μονίμου προσωπικού ως και δια την πρόσληψιν προσωπικού εις θέσιν επί εμμίσθω εντολή και επί σχέσει Ιδιωτικού Δικαίου ορίζονται ως κάτωθι:  35.Β.γ.12 Τυφλοί    Ι.ΜΟΝΙΜΟΙ ΘΕΣΕΙΣ Δια την θέσιν του Κλάδου ΑΤΙ Διοικητικού Λογιστικού: Πτυχίον οιουδήποτε τμήματος Νομικής Σχολής ημεδαπού Πανεπιστημίου ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον πτυχίον της αλλοδαπής. Δια τον δεύτερον εισαγωγικόν βαθμόν (3ον) ως επί πλέον τυπικόν προσόν διορισμού, πλην του ως άνω, απαιτείται και αρτία γνώσις της αγγλικής ή γαλλικής ή γερμανικής γλώσσης ως και δεκατετραετής προϋπηρεσία μετά πτυχίου του Κλάδου τούτου προσηκόντως αποδεικνυόμεναι. Δια τον δεύτερον εισαγωγικόν βαθμόν (3ον) ως ανώτατον όριον ηλικίας διορισμού ορίζεται το 40όν. Δια τας θέσεις του Κλάδου ΑΤ2 Διδακτικού: Δια τας θέσεις των καθηγητών των μαθηματικών και φυσικών, πτυχίον μαθηματικής ή φυσικομαθηματικής Σχολής ημεδαπού Πανεπιστημίου ή ισότιμον πτυχίον Σχολής της αλλοδαπής. Δια τας θέσεις των καθηγητών της ελληνικής και αγγλικής φιλολογίας, πτυχίον ελληνικής ή αγγλικής φιλολογίας ημεδαπού Πανεπιστημίου ή ισότιμον πτυχίον Σχολής της αλλοδαπής. Δια τας θέσεις του Κλάδου ΑΡΙ Διδακτικού-Παιδαγωγικού: Πτυχίον Παιδαγωγικής Ακαδημίας της ημεδαπής. Δια τας θέσεις του Κλάδου ΑΡ2 Διδακτικού Φυσικής Αγωγής-Μουσικής-Τεχνολόγων: Δια την θέσιν ειδικότητος Φυσικής Αγωγής, πτυχίον Γυμναστικής Ακαδημίας. Δια τας θέσεις ειδικότητος Μουσικού, πτυχίον ανεγνωρισμένης Ανωτέρας Σχολής Μουσικής της ημεδαπής ή ισοτίμου Σχολής της ημεδαπής ή αλλοδαπής. Δια τας θέσεις ειδικότητος Τεχνολόγων πτυχίον Ανωτέρας Επαγγελματικής Σχολής της ημεδαπής ή ισοτίμου Σχολής της ημεδαπής ή αλλοδαπής. Δια την θέσιν του Κλάδου ΑΡ3 Κοινωνικών Λειτουργών: Πτυχίον ανεγνωρισμένης Ανωτέρας Σχολής Κοινωνικής Εργασίας και άδεια ασκήσεως του επαγγέλματος. Δια τας θέσεις του Κλάδου ΜΕΙ Διοικητικού-Λογιστικού: Απολυτήριον Λυκείου ή εξαταξίου Γυμνασίου ή άλλου ισοτίμου Σχολείου. Δια τας θέσεις του Κλάδου ΜΕ2 Επιμελητριών Οικοτροφείου: Απολυτήριον Λυκείου ή εξαταξίου Γυμνασίου ή άλλου ισοτίμου Σχολείου. Δια τας θέσεις του Κλάδου ΣΕΙ Κλητήρων-Θυρωρών-Νυκτοφυλάκων: Απολυτήριον Δημοτικού Σχολείου. «ΙΙ.Με έμμισθη εντολή. Στη θέση του Νομικού Συμβούλου προσλαμβάνεται δικηγόρος «παρ’ Αρείω Πάγω» που διαθέτει σύμφωνα με την κρίση του Διοικητικού Συμβουλίου τα ανάλογα επιστημονικά και ηθικά προσόντα». Η παρ. ΙΙ αντικαταστάθηκε ως άνω από το άρθρ. Ι Π.Δ. 92/23-30 Μαρτ. 1983 (ΦΕΚ Α΄ 38). ΙΙΙ.ΘΕΣΕΙΣ ΠΡΟΣΩΠΙΚΟΥ ΕΠΙ ΣΧΕΣΕΙ  ΙΔΙΩΤΙΚΟΥ ΔΙΚΑΙΟΥ ΔΙΕΠΟΜΕΝΟΥ ΥΠΟ ΤΩΝ ΔΙΑΤΑΞΕΩΝ ΤΩΝ Ν.Δ. 385/1969 ΚΑΙ 1198/1972) Εις την θέσιν του Ειδικού Συμβούλου προσλαμβάνεται ο κεκτημένος πτυχίον τυφλολογικών σπουδών και τουλάχιστον πενταετή πείραν προσηκόντως αποδεικνυομένην εις τον τομέα της εκπαιδεύσεως και αποκαταστάσεως των τυφλών. Δια τας λοιπάς θέσεις απολυτήριον Δημοτικού Σχολείου και ανάλογος εμπειρία προσιδιάζουσα εις την αντίστοιχον ειδικότητα προσηκόντως αποδεικνυομένη. Προϊστάμενοι υπηρεσιών-Αναπλήρωσις Άρθρ.13.-1.Της Δ/νσεως Διοικήσεως προΐσταται ο επί βαθμοίς 3ω-2ω υπάλληλος του Κλάδου ΑΤΙ Διοικητικού-Λογιστικού. Τούτον ελλείποντα, απόντα ή κωλυόμενον αναπληροί ο επί βαθμοίς 8ω-4ω υπάλληλος του εν λόγω Κλάδου. 2.Του Τμήματος Εκπαιδεύσεως προΐσταται ο επί βαθμοίς 5ω-4ω του Κλάδου ΑΤ2 Διδακτικού. Τούτον, ελλείποντα, απόντα ή κωλυόμενον αναπληροί ο κατά βαθμόν ανώτερος και επί ισοβάθμων ο αρχαιότερος υπάλληλος του τμήματος τούτου, κατά τας περί προβαδίσματος διατάξεις του άρθρου 31 του Νόμ. 434/1976. 3.Του Τμήματος Ιατροφαρμακευτικών υπηρεσιών προΐσταται ο υπό του Διοικητικού Συμβουλίου οριζόμενος. Το Διοικητικόν Συμβούλιον ορίζει και τον νόμιμον αυτού αναπληρωτήν. 4.Του Τμήματος Επιστημονικών Μελετών προΐσταται ο επί σχέσει ιδιωτικού δικαίου ειδικός Σύμβουλος. Εις περίπτωσιν ελλείψεως, απουσίας ή κωλύματος τούτου, ο νόμιμος αναπληρωτής του ορίζεται υπό του Διοικητικού Συμβουλίου. 5.Του Γραφείου Κοινωνικής Εργασίας προΐσταται ο επί βαθμοίς 8ω-6ω υπάλληλος του Κλάδου ΑΡ3 Κοινωνικών Λειτουργών. Εις περίπτωσιν ελλείψεως, απουσίας ή κωλύματος τούτου, ο νόμιμος αναπληρωτής του ορίζεται υπό του Διοικητικού Συμβουλίου. 6.Του Γραφείου Γραμματείας και Δημοσίων Σχέσεων προΐσταται ο επί βαθμοίς 5ω-4ω υπάλληλος του Κλάδου ΜΕΙ Διοικητικού-Λογιστικού. Τούτον ελλείποντα, απόντα ή κωλυόμενον αναπληροί υπάλληλος επί βαθμώ 6ω ή 7ω ή 8ω ή 9ω ή 10ω του ως άνω Κλάδου. 7.Του Γραφείου Δικαστικού προΐσταται ο επί εμμίσθω εντολή υπάλληλος. Εις περίπτωσιν ελλείψεως, απουσίας ή κωλύματος τούτου, ο νόμιμος αναπληρωτής του ορίζεται υπό του Διοικητικού Συμβουλίου. 8.Του Σχολείου προΐσταται ο επί βαθμοίς 3ω-2ω υπάλληλος του Κλάδου ΑΤ2 Διδακτικού. Τούτον ελλείποντα, απόντα ή κωλυόμενον αναπληροί ο  κατά βαθμόν ανώτερος και επί ισοβάθμων ο αρχαι-    (Αντί για τη σελ. 76,19) Σελ. 76,19(α) Τεύχος ΣΤ91-Σελ. 49 Τυφλοί 35.Β.γ.12    ότερος υπάλληλος των Διδακτικών Κλάδων, κατά τας περί προβαδίσματος διατάξεις του άρθρ. 31 του Νόμ. 434/1976. Άσκησις εποπτείας Άρθρ.14.-Εις την έννοιαν της εποπτείας περιλαμβάνεται και  α)Η έγκρισις του εσωτερικού κανονισμού του Κ.Ε.Α.Τ., β)η έγκρισις του ετησίου προϋπολογισμού, του απολογισμού και ισολογισμού και γ)η έγκρισις πάσης πράξεως συνεπαγομένης απαλλοτρίωσιν δικαιωμάτων ή ανάληψιν υποχρεώσεων ή πραγματοποίησιν εν γένει δαπάνης ποσού άνω των δρχ. 10.000.000. Εσωτερικός Κανονισμός Άρθρ.15.-Άπαντα τα λεπτομερέστερα θέματα τα αναγόμενα εις την κανονικήν και εύρυθμον λειτουργίαν του Κ.Ε.Α.Τ. ως και τα καθήκοντα των εν τω Ν.Π.Δ.Δ. εργαζομένων ρυθμίζονται δια εσωτερικού κανονισμού του Ιδρύματος, συντασσομένου υπό του Διοικητικού Συμβουλίου αυτού και εγκρινομένου δι’ αποφάσεως του αρμοδίου Υπουργού. Προληπτικός έλεγχος Άρθρ.16.-Επί των πάσης φύσεως δαπανών του Κ.Ε.Α.Τ. απαιτείται προληπτικός έλεγχος υπό του Ελεγκτικού Συνεδρίου κατά τας οικείας περί ασκήσεως προληπτικού ελέγχου επί των Ν.Π.Δ.Δ., διατάξεις. Περιουσία Φιλανθρωπικού Σωματείου «Οίκος Τυφλών» Άρθρ.17.-1.Κατόπιν των από 9.12.1977 και από 30.6.1978 αποφάσεων της Γενικής Συνελεύσεως του Φιλανθρωπικού Σωματείου «Οίκος Τυφλών» εν Καλλιθέα, δι’ ων ελήφθησαν αποφάσεις διαλύσεως του Σωματείου τούτου, το δια του παρόντος συνιστώμενον Ν.Π.Δ.Δ. συνεχίζει τον σκοπόν του διαλυομένου Σωματείου κατά τας διατάξεις του παρόντος.  «Όλη η κινητή και ακίνητη περιουσία του Φιλανθρωπικού Σωματείου «Οίκος Τυφλών Καλλιθέας» μεταβιβάζεται στο Κέντρο Εκπαιδεύσεως και Αποκαταστάσεως Τυφλών» (ΚΕΑΤ). Οι δαπάνες διοικήσεως και λειτουργίας του ΚΕΑΤ αντιμετωπίζονται από την εκμετάλλευση της περιουσίας του και από κρατική επιχορήγηση». Το πιο πάνω μέσα στα «» εδάφιο τροποποιήθηκε ως άνω από το άρθρ. 2 Π.Δ. 92/23-30 Μαρτ. 1983 (ΦΕΚ Α΄ 38).  Σελ. 76,20(α) Τεύχος ΣΤ91-Σελ. 50 2.Κληροδοσίαι και κληρονομίαι καταληφθείσαι, καταλειπόμεναι ή καταληφθησόμεναι υπέρ του πάλαι ποτέ Σωματείου υπό την επωνυμίαν «Οίκος Τυφλών» θεωρούνται ως αφιέμεναι υπέρ του Ν.Π.Δ.Δ. υπό την επωνυμίαν Κ.Ε.Α.Τ. Περιουσιακά στοιχεία περιερχόμενα εις το Νομικόν τούτον πρόσωπον και προερχόμενα εκ κληρονομιών, κληροδοσιών και δωρεών, διέπονται από τας διατάξεις του Α.Ν. 2039/39 ως ούτος ετροποποιήθη και συνεπληρώθη μεταγενεστέρως, ανεξαρτήτως του εάν το Ίδρυμα τούτο, υπάγεται ή όχι υπό την εποπτείαν του Υπουργείου των Οικονομικών. Συμβάσεις συναφθείσαι προς τρίτους παρά του διαλυθέντος Σωματείου, εξακολουθούν ισχύουσαι δεσμεύουσαι το Κ.Ε.Α.Τ. Μεταβατική διάταξις Άρθρ.18.-1.Το κατά την δημοσίευσιν του παρόντος υπηρετούν προσωπικόν εις το Φιλανθρωπικόν Σωματείον «Οίκος Τυφλών» εντάσσεται εις θέσεις του Κ.Ε.Α.Τ. συμφώνως προς τας διατάξεις του άρθρ. 1 του Ν.Δ. 3703/57 και του άρθρ. 10 του Ν.Δ. 287/74. 2.Δια τους τυχόν κατά την δημοσίευσιν του παρόντος υπηρετούντας εις θέσεις μη προβλεπομένας υπό τούτου ή εις θέσεις των οποίων τροποποιείται επί το δυσμενέστερον η διαβάθμισις, διατηρούνται προσωρινώς ισάριθμοι θέσεις, προβλεπόμεναι υπό του μέχρι τούδε ισχύοντος κανονισμού, εις τας οποίας κατατάσσονται εξελισσόμενοι κατά την υπ’ αυτού προβλεπομένην διαβάθμισιν μέχρι της καθ’ οιονδήποτε τρόπον αποχώρησεώς του εκ της Υπηρεσίας, ότε και καταργούνται αυτοδικαίως. Εφ’ όσον υπηρετούν υπάλληλοι εις τας ως άνω προσωρινάς θέσεις δεν επιτρέπεται η πλήρωσις ισαρίθμων θέσεων αντιστοίχων Κλάδων ή επί σχέσει ιδιωτικού δικαίου και αντιστοίχου μισθολογικής καταστάσεως.   35.Β.γ.12 Τυφλοί